text: আলতাফুর রহমান চৌধুরী বাংলাদেশ আওয়ামী লীগের রাজনীতিবিদ, মুক্তিযুদ্ধা ও সাবেক সাংসদ। তিনি মৌলভীবাজারের শ্রীমঙ্গল থেকে ১৯৭০ নির্বাচন এবং ১৯৭৩ সালে সিলেট-১৫ (বিলুপ্ত) আসন থেকে সংসদ সদস্য হয়েছিলেন।
  
  জন্ম ও প্রাথমিক জীবন 
  আলতাফুর রহমান চৌধুরী ১৯২৬ সালে মৌলভীবাজারের শ্রীমঙ্গলে জন্মগ্রহণ করেন।
  
  রাজনৈতিক ও কর্মজীবন 
  আলতাফুর রহমান চৌধুরী বাংলাদেশ আওয়ামী লীগের রাজনীতিবিদ। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের নির্বাচনে সিলেটের মৌলভীবাজার থেকে সংসদ সদস্য নির্বাচিত হন। ১৯৭১ সালে মুক্তিযুদ্ধে অংশ নেন। ১৯৭৩ সালে প্রথম জাতীয় সংসদ নির্বাচনে সিলেট-১৫ (বিলুপ্ত) আসন থেকে তিনি সংসদ সদস্য নির্বাচিত হন। তিনি চা শ্রমিকদের নেতা ছিলেন। পরিবারের সাথে তিনি  যুক্তরাষ্ট্রে বসবাস করতেন। তিনি দীঘদিন সেন্ট্রাল ফ্লোরিডা মহানগর আওয়ামী লীগের উপদেষ্টা ছিলেন।
  
  মৃত্যু 
  আলতাফুর রহমান চৌধুরী ২১ নভেম্বর ২০১৮ সালে ৯২ বছর বয়সে ফ্লোরিডার কিসিমী সিটিতে ওসিয়লা রিজিওনাল হাসপাতালে মৃত্যুবরণ করেন।
  
  আরও দেখুন 
  
   প্রথম জাতীয় সংসদ সদস্যদের তালিকা
  
  তথ্যসূত্র
  
  বহিঃসংযোগ 
  
   প্রথম জাতীয় সংসদ সদস্যদের তালিকা ১৯৭৩ -জাতীয় সংসদ
  
  বিষয়শ্রেণী:১৯২৬-এ জন্ম
  বিষয়শ্রেণী:২০১৮-এ মৃত্যু
  বিষয়শ্রেণী:মৌলভীবাজার জেলার রাজনীতিবিদ
  বিষয়শ্রেণী:যুক্তরাজ্যে প্রবাসী বাংলাদেশী
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: আলতাফুর রহমান চৌধুরী